Hammerfest kirke
**Hammerfest prestegjeld**, inntil 1621 **Mefjord prestegjeld**, var et prestegjeld tilhørende Hammerfest prosti. Det omfattet sogn i Hammerfest kommune i Finnmark fylke, og hovedkirken var Hammerfest kirke. 

Hammerfests kirkesogn er nå en del av Hammerfest kirkelige fellesråd, og underlagt Hammerfest prosti i Nord-Hålogaland bispedømme i Den norske kirke.

Historikk
---------

### Mefjord

I Reformatsen 1589 er det angitt at *Meijfiord [har] en prest j kircke*, og kirken har trolig sin opprinnelse i senmiddelalderen. Mefjord var kapell under Trondenes, og ble selvstendig sognekall i 1761. Det omfattet i 1593 fiskeværene Mefjord, Hammerfest, Finnefjeld, Sletnes, Hellefjord, Taffervik og Sandøy. Kirken stod til 1674, da den forfalt *efterat tilforn 10 Baade derfra en Aften ved Uveijr blev borte.*

### Hammerfest

Den første Hammerfest kirke ble oppført i årene 1620-23, og sognepresten Christer Nilssøn flyttet til Hammerfest i 1621. I 1763 ble Kvalsund annekssogn opprettet med eget kapell for å betjene fastlandsdelen av prestegjeldet. Ved kgl.res. av 9. april 1813 ble Måsøy prestegjeld lagt som annekssogn under Hammerfest, men ble allerede ved kgl.res. av 4. desember 1856 og 15. august 1857 atter eget sognekall.

Hammerfest prestegjeld dannet grunnlaget for Hammerfest By og Landsogn formannskapsdistrikt, som ble opprettet i 1837.

I Kokelv, helt nord på fastlandsdelen, ble Kokelv kirke innviet 27. november 1960. Ved kgl.res. av 4. februar 1972 ble Kvalsund sogn utskilt som eget Kvalsund prestegjeld med Kokelv som annekssogn, gjeldende fra 1. januar 1973.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter:

* Hammerfest

Referanser
----------

1. ↑  (no) «Mefjord kirkested». *Kulturminnesøk*. Riksantikvaren – Direktoratet for kulturminneforvaltning.
2. ↑  Hamre, Anne-Marit (1983). *Trondhjems reformats 1589 ; Oslo domkapittels jordebok 1595*. Norsk historisk kjeldeskrift-instituFusikkerttt. s. 77-93. ISBN 8270612960.
3. ↑  Trædal, Vidar (2008). *Kirkesteder og kirkebygninger i Troms og Finnmark før 1800*. Universitetet i Tromsø, Det humanistiske fakultet, Institutt for kultur og litteratur. s. 421.
4. 1 2  Sollied, P.R. (1901). *Prester, prestegjeld og kirker i Finmarken i det 17de århundrede*. J. Chr. Gundersens bogtrykkeri. s. 12-14.
5. ↑  Bentsen, Hans Edv. (2011). *Hammerfest kirke 50 år*. Hammerfest meighetsråd. s. 10.
6. ↑  Jacobsen, Ragnvald (1989). *Kvalsund i Finnmark*. no#: Kvalsund kommune. s. 343. ISBN 8299198704.
7. ↑  Rygh, O. (Oluf) (1924). *Norske Gaardnavne*. xx#: Fabritius. s. 150.
8. ↑  Prestegjeld og sogn i Finnmark, arkivverket.no
9. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
10. ↑  «Aftenposten 1960.12.16». Norge;Oslo;;Oslo;;;;. 16. desember 1960. s. 13.
11. ↑  Kvalsund prestegjeld, lovdata.no
12. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
13. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.